Marcel Hirscher

| Mitalit | Mitalit | Mitalit |  |
| --- | --- | --- | --- |
|  Marcel Hirscher |  Marcel Hirscher |  Marcel Hirscher |  |
Maa:   Itävalta
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | suurpujottelu |  |
|  Kultaa | Pyeongchang 2018 | alppiyhdistetty |  |
|  Hopeaa | Sotši 2014 | pujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Schladming 2013 | pujottelu |  |
|  Kultaa | Schladming 2013 | joukkuekilpailu |  |
|  Kultaa | Vail / Beaver Creek 2015 | alppiyhdistetty |  |
|  Kultaa | Vail / Beaver Creek 2015 | joukkuekilpailu |  |
|  Kultaa | Sankt Moritz 2017 | pujottelu |  |
|  Kultaa | Sankt Moritz 2017 | suurpujottelu |  |
|  Kultaa | Åre 2019 | pujottelu |  |
|  Hopeaa | Schladming 2013 | suurpujottelu |  |
|  Hopeaa | Vail / Beaver Creek 2015 | suurpujottelu |  |
|  Hopeaa | Sankt Moritz 2017 | alppiyhdistetty |  |
|  Hopeaa | Åre 2019 | suurpujottelu |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Flachau 2007 | suurpujottelu |  |
|  Kultaa | Formigal 2008 | suurpujottelu |  |
|  Kultaa | Formigal 2008 | pujottelu |  |
|  Hopeaa | Flachau 2007 | pujottelu |  |
|  Hopeaa | Garmisch-Partenkirchen 2009 | supersuurpujottelu |  |
|  Pronssia | Garmisch- Partenkirchen 2009 | suurpujottelu |  |
Marcel Hirscher (s. 2. maaliskuuta 1989 Annaberg-Lungötz, Salzburg, Itävalta) on uransa jo kertaalleen lopettanut itävaltalainen alppihiihtäjä, joka on menestynyt pääasiassa tekniikkalajeissa, eli pujottelussa ja suurpujottelussa. Hän on kahdeksankertainen maailmancupin kokonaiskilpailun voittaja, kuusinkertainen pujottelu- ja suurpujottelucupin voittaja, kolminkertainen pujottelun ja kaksinkertainen joukkuekilpailun maailmanmestari, suurpujottelun ja alppiyhdistetyn olympiavoittaja ja maailmanmestari sekä pujottelun olympiamitalisti.
Hirscher voitti junioreiden MM-kilpailuissa Flachaussa 2007 kultaa suurpujottelussa ja hopeaa pujottelussa. Seuraavana vuonna hän voitti Formigalissa junioreiden maailmanmestaruuden sekä pujottelussa että suurpujottelussa. Ensimmäisissä aikuisten arvokisoissaan, Val d'Isèren MM-kilpailuissa 2009 hän oli suurpujottelussa neljäs. Vancouverin olympialaisissa 2010 hän sijoittui suurpujottelussa neljänneksi ja pujottelussa viidenneksi. Schladmingin MM-kilpailuissa 2013 hän voitti kultaa pujottelussa ja joukkuekilpailussa, sekä hopeaa suurpujottelussa. Sotšin olympialaisissa 2014 hän sai pujottelussa hopeaa ja sijoittui suurpujottelussa neljänneksi. Vailin / Beaver Creekin MM-kilpailuissa 2015 Hirscher saavutti alppiyhdistetyn ja joukkuekilpailun kultaa sekä suurpujottelun hopeaa. Sankt Moritzin MM-kilpailuissa 2017 hän voitti pujottelun ja suurpujottelun maailmanmestaruduen ja sai alppiyhdistetyssä hopeaa. Pyeongchangin olympialaisissa 2018 hän voitti kultaa suurpujottelussa ja alppiyhdistetyssä. Åren vuoden 2019 MM-kilpailuissa Hirscher voitti kultaa pujottelussa ja sai hopeaa suurpujottelussa.
Hirscher saavutti ensimmäisen palkintokorokepaikkansa maailmancupissa oltuaan kolmas Kranjska Goran pujottelukilpailussa 9. maaliskuuta 2008. Ensimmäisen maailmancupvoittonsa hän sai Val d'Isere'n suurpujottelussa 13. joulukuuta 2009. Toisen voittonsa Hirscher otti 12. joulukuuta 2010 Val d'Isere'n pujottelussa. Kolmannen voittonsa hän saavutti Beaver Creekin suurpujottelussa 4. joulukuuta 2011. Hän voitti kaudella 2011–2012 maailmancupin kokonaiskilpailun ja suurpujottelucupin sekä sijoittui pujottelucupissa kolmanneksi. Kausilla 2012–2013 ja 2013–2014 hän voitti maailmancupin kokonaiskilpailun ja pujottelucupin ja sijoittui suurpujottelucupissa toiseksi. Kaudella 2014–2015 hän voitti sekä maailmancupin kokonaiskilpailun että pujottelu- ja suurpujottelucupin. Kaudella 2015–2016 hän voitti maailmancupin kokonaiskilpailun ja suurpujottelucupin sekä sijoittui pujottelucupissa toiseksi. Kaudella 2016–2017 hän voitti maailmancupin kokonaiskilpailun ennätyksellisesti kuudennen kerran peräkkäin. Lisäksi hän voitti pujottelu- ja suurpujottelucupit. Hän voitti kokonaiscupin, pujottelucupin ja suurpujottelucupin myös kausilla 2017–2018 ja 2018–2019.
Hirscher voitti Eurooppa cupin kokonaiskilpailun ja pujottelucupin kaudella 2007–2008.
Vuonna 2024 lokakuussa Hirscher ilmoitti jatkavansa uraansa, mutta äitinsä kotimaan Hollannin joukkueessa.